Na temelju čl. 58. st. 2. Zakona o odgoju i obrazovanju u osnovnoj i srednjoj školi (NN 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19, 64/20, 151/22, 156/23) i čl. 60. Statuta Osnovne škole „Trstenik“ Split, Školski odbor Osnovne škole „Trstenik“ Split na sjednici održanoj dana 16. veljače 2024.g. donosi

**Odluku o Izmjeni i dopuni Kućnog reda**

**Osnovne škole „Trstenik“ Split**

**Članak 1.**

U Kućnom redu Osnovne škole „Trstenik“, klasa: 011-03/15-01/2, urbroj: 2181-61-01-15-1 od 21. prosinca 2015.g., članak 18. mijenja se i glasi:

**„**Zabranjeno je korištenje mobitela, MP3 uređaja, pametnih satova i sličnih uređaja za vrijeme boravka u školi, odnosno za vrijeme nastave i odmora, osim u slučaju izričitog dopuštenja učitelja za uporabom navedenih uređaja ili uz dozvolu stručnog suradnika odnosno ravnatelja/ice Škole u žurnim/hitnim situacijama.

Ukoliko učenik nosi mobitel, pametni sati ili neki drugi slični uređaj u školu, isti mora biti isključen i odložen u školsku torbu/ruksak.

U slučaju korištenja navedenih uređaja, iste će učitelj, nakon što učenik isključi uređaj, odmah oduzeti te obavijestiti roditelja. Uređaj će učitelj zadržati do dolaska roditelja.

Zabrana korištenja mobitela ne odnosi se na učenike koji zbog zdravstvenih razloga moraju imati uključen mobilni uređaj, o čemu roditelj dostavlja pisanu izjavu/potvrdu liječnika (obiteljskog liječnika, školskog liječnika).

Svim radnicima Škole zabranjeno je korištenje mobitela u učionicama za vrijeme izvođenja nastave te na školskim hodnicima i u atrijima osim u svrhu obavljanja odgojno-obrazovnog rada i u žurnim/hitnim situacijama. Radnici Škole mobitele smiju koristiti u uredskim prostorima škole, zbornici te kabinetima.**“**

**Članak. 2.**

Odluka o Izmjeni i dopuni Kućnog reda Osnovne škole „Trstenik“ stupa na snagu dan nakon objave na oglasnoj ploči Škole.

Klasa: 011-03/24-02/2

Urbroj: 2181-1-267-24-1

Split, 16. veljače 2024.g.

Predsjednica Školskog odbora

Nataša Hržić